IPL:विराट कोहली की चोट के बाद RCB को एक और झटका, लोकेश राहुल पूरे टूर्नामेंट से बाहर  
ऑस्‍ट्रेलिया के खिलाफ सीरीज के दौरान राहुल को लगी थी चोट
खबरों के अनुसार, कंधे की सर्जरी के लिए लंदन जाएंगे
बॉर्डर-गावस्‍कर ट्रॉफी में बल्‍ले से काफी कामयाब रहे थे राहुल
वेबसाइट 'ईएसपीएनक्रिकइन्फो डॉट कॉम' की रिपोर्ट के अनुसार, रॉयल चैलेंजर्स बेंगलोर की टीम के एक सूत्र से यह जानकारी मिली है. इस समय जोरदार फॉर्म में चल रहे राहुल कंधे की सर्जरी के लिए लंदन जाएंगे. राहुल को आस्ट्रेलिया के खिलाफ चार टेस्ट मैचों की बॉर्डर-गावस्कर ट्रॉफी के तहत पुणे में हुए पहले टेस्‍ट मैच के दौरान कंधे पर चोट लगी थी. हालांकि, उन्होंने बाकी के मैचों में इस चोट के साथ खेलना बरकरार रखा. इस सीरीज में उन्होंने कुल 393 रन बनाए थे, जिसमें छह अर्धशतक शामिल हैं. आईपीएल-10 की शुरुआत पांच अप्रैल से हो रही है और पहला मैच कोहली की कप्तानी वाली टीम रॉयल चैलेंजर्स बेंगलुरु और मौजूदा विजेता सनराइजर्स हैदराबाद के बीच होना है.